jkorsvik/nowiki_second_scrape_merged huggingface dataset:
Blu-ray Disc

Blu-ray Disc (BD) er et optisk lagringsmedium utviklet av en gruppe elektronikkselskaper for lagring av store mengder data og avspilling av høyoppløselig film gjennom organisasjonen Blu-Ray Disc Association. Blu-ray konkurrerte med HD DVD om å bli den neste standarden for optiske medier, det vil si etterfølgeren til DVD. Etter at Toshiba den 19. februar 2008 kunngjorde at de avsluttet sin satsing på HD DVD, er det Blu-ray som seiler opp som denne etterfølgeren.


== Navnet ==
Navnet Blu-ray Disc kommer fra den blåfiolette laseren som benyttes til lesing av og lagring til platene. En Blu-ray Disc kan lagre mye større mengder data enn en tradisjonell DVD-plate, på grunn av laserens bølgelengde (405 nm), som er kortere enn i DVD-lesere og -brennere. (DVD-brennere bruker en bølgelengde på 650 nm, CD-brennere 780 nm.) Dette gjør det mulig å lagre større mengder data på den samme fysiske størrelsen.


== Marked ==
Man kan få kjøpt filmer på Blu-ray i de alle fleste butikkene, og markedsandelen øker stadig. Mange vil si PlayStation 3 har hatt mye å si for Blu-ray diskens suksess, da spillene benytter seg av Blu-ray-disker, i tillegg til at den kan spille av Blu-ray-filmer.


== Lagringsplass ==
Sammenlignet med HD DVD, kan Blu-ray lagre større mengder data per lag. Dagens plater (2008) kan inneholde opp til 25 gigabyte med data på ett lag og 50 på to (henholdsvis 23,3 og 46,6 GiB), mens testplater kan inneholde opp til 200 gigabyte.


== Regioner ==

Regionskodingen på Blu-ray er delt i tre regioner:

Region A: Amerika, Sørøst-Asia, Taiwan, Japan, Hongkong, Macao og Korea.
Region B: Europa, Afrika og Sørvest-Asia, Australia og New Zealand
Region C: Sentral-Asia, Sør-Asia, Kina og Russland


== Nytt format ==
I 2016 begynte de første filmene i det nye formatet, 4K Ultra HD Blu-ray, å komme på markedet. Disse 4K-filmene trenger en egen spiller, men kan i tillegg også spille av gamle DVD og Blu-ray disker. I motsetning til de to sistnevnte er det nye 4K-formatet også sonefritt.


== Se også ==
DVD
HD DVD
HDTV
HDMI


== Referanser ==


== Eksterne lenker ==
The Authoritative Blu-ray Disc (BD) FAQ av Hugh Bennett
Blu-ray vs. HD-DVD, cdfreaks.com
Mesa County

Mesa County er et fylke i den amerikanske delstaten Colorado. Det ligger vest i staten og det grenser mot Garfield County i nord, Pitkin County og Gunnison County i øst, Delta County i sørøst og mot Montrose County i sør. Det har også grense mot delstaten Utah i vest.
Mesa Countys totale areal er 8 653,44 km² hvorav 34,61 km² er vann. I 2000 hadde fylket 116 255 innbyggere og administrasjonssenteret ligger i byen Grand Junction som også er fylkets største by. 
Fylket ble grunnlagt i 1883 av land som ble skilt ut fra Gunnison County og det har fått sitt navn etter det spanske ordet mesa som betyr platå eller høyslette.


== Referanser ==


== Eksterne lenker ==
(en) Offisielt nettsted 
(en) Mesa County, Colorado – kategori av bilder, video eller lyd på Commons
Levemir

Levermir (insulin detemir) er et basalt insulin-analog som ble lansert i 2004 av Novo Nordisk. Insulinet baserer seg på rDNA.
Insulinet har en mye lengre og flatere virkekurve enn tidligere typer langtidsvirkende insulin (NPH-insulin). Levemir dekkes på blå resept.


== Referanser ==


== Eksterne lenker ==
Levemir®
Mineral County (Colorado)

Mineral County er et fylke i den amerikanske delstaten Colorado. Det ligger i den sørvestlige delen av staten og det grenser mot Saguache County i nordøst, Rio Grande County i øst, Archuleta County i sør og mot Hinsdale County i vest.
Mineral Countys totale areal er 2 273 km² hvorav 5 km² er vann. I 2000 hadde fylket 831 innbyggere og administrasjonssenteret ligger i byen 
Creede som også er fylkets største by. 
Fylket ble grunnlagt i 1893 av land som ble skilt ut fra fylkene Hinsdale og Rio Grande County. Det har fått sitt navn etter de mange verdifulle mineralfunnene i fjellene og elvene i området.


== Referanser ==


== Eksterne lenker ==
(en) Offisielt nettsted 
(en) Mineral County, Colorado – kategori av bilder, video eller lyd på Commons
Gravøl

Gravøl er betegnelsen på et gjestebud i etterkant av en begravelse, som etter tradisjonen gjerne holdes sju dager etter at dødsfallet har funnet sted og derfor også kalles sjaund (av norrønt sjau, 'sju'). Da var likvaka over.


== Historie ==
Skikken med gravøl går tilbake til hedensk tid, og har egentlig aldri vært preget av sorg over den avdøde. Formålet har vært å hedre minnet, snarere enn å dele og bearbeide sorg. Var den døde husbonden på gården, ble gravølet dessuten koblet sammen med arveølet, som markerte arvingens høytidelige overtagelse av gården.
Gravølet var ledd i den allmene drikkekulturen i Norge.


== Se også ==
Likvake
Arveøl


== Referanser ==
Moffat County

Moffat County er et fylke i den amerikanske delstaten Colorado. Det ligger i det nordvestlige hjørnet av staten og det grenser til Routt County i øst og Rio Blanco County i sør. Det har også grense mot delstatene Utah i vest og Wyoming i nord.
Moffat Countys totale areal er 12 305 km² hvorav 23 km² er vann. I 2000 hadde fylket 13 184 innbyggere og administrasjonssenteret ligger i byen Craig som også er fylkets største by. 
Fylket ble grunnlagt i 1911 av land som ble skilt ut fra Routt County og det har fått sitt navn etter jernbaneeieren David Moffat.


== Referanser ==


== Eksterne lenker ==
(en) Offisielt nettsted 
(en) Moffat County, Colorado – kategori av bilder, video eller lyd på Commons 
Dinosaur National Monument
Colorado County Evolution, av Don Stanwyck
Colorado Historical Society
Montezuma County

Montezuma County er et fylke i den amerikanske delstaten Colorado. Det ligger i det sørvestlige hjørnet av staten og det grenser mot Dolores County i nord, San Juan County i nordøst og La Plata County i øst. Det har også grense mot delstatene New Mexico i sør, Arizona i sørvest og mot Utah i vest.
Montezuma Countys totale areal er 5 283,5 km² hvorav 8,65 km² er vann. I 2000 hadde fylket 23 830 innbyggere og administrasjonssenteret ligger i byen Cortez som også er fylkets største by. 


== Historie ==
Fylket ble grunnlagt i 1889 av land som ble skilt ut fra La Plata County og det har fått sitt navn etter Aztekindianernes høvding, Montezuma i Mexico.


== Referanser ==


== Eksterne lenker ==
(en) Offisielt nettsted 
(en) Montezuma County, Colorado – kategori av bilder, video eller lyd på Commons 
Montezuma County Sheriff's Office
Hovenweep National Monument
Mesa Verde National Park
Yucca House National Monument
Colorado Historical Society
UMD

UMD kan vise til:

Universal Media Disc – et diskformat utviklet av Sony for Sony PSPUniversiteter:

University of Maryland, Baltimore
University of Maryland, College Park
University of Massachusetts Dartmouth – et universitetsområde for University of Massachusetts
University of Michigan-Dearborn – et universitetsområde for University of Michigan
University of Minnesota Duluth – et universitetsområde for University of Minnesota
United Medical and Dental Schools of Guy's and St Thomas's Hospitals – nå en del av King's College London
Montrose County

Montrose County er et fylke i den amerikanske delstaten Colorado. Det ligger i vest i staten og det grenser mot Mesa County i nord, Delta County i nordøst, Gunnison County i øst, Ouray County i sørøst og San Miguel County i sør. Det har også grense mot delstaten Utah i vest.
Montrose Countys totale areal er 5 808,23 km² hvorav 5,08 km² er vann. I 2000 hadde fylket 33 432 innbyggere og administrasjonssenteret ligger i byen Montrose som også er fylkets største by. 


== Historie ==
Fylket ble grunnlagt i 1883 av land som ble skilt ut fra Gunnison County og det har fått sitt navn etter byen Montrose City.


== Referanser ==


== Eksterne lenker ==
(en) Offisielt nettsted 
(en) Montrose County, Colorado – kategori av bilder, video eller lyd på Commons 
Colorado Historical Society
Kjell Øvre Helland

Kjell Øvre Helland er en norsk journalist. Han var tidligere nyhetsdirektør i TV 2.Øvre Helland er født og oppvokst i Modalen. Han studerte journalistikk på Medialinja ved Møre og Romsdal distriktshøgskole 1976-78. Han arbeidet som journalist i Bergens Tidende fra 1978 til 1992, der han blant annet vant Narvesenprisen i 1985.I 1992 begynte han som reporter og vaktsjef i Nyhetene i TV 2 i 1992, og ble senere nyhetssjef og fra 2005 nyhetsdirektør i mediehuset TV 2. Han tok initiativ til å starte TV 2 Nyhetskanalen i 2006, og til TV 2 Skole i 2009.I 2016 ble han ansatt ved Universitetet i Bergen. Han ledet UiB lærings- og formidlingslab fram til september 2021.


== Referanser ==
Morgan County (Colorado)

Morgan County er et fylke i den amerikanske delstaten Colorado. Det ligger i den nordøstlige delen av staten og det grenser mot Logan County i nordøst, Washington County i øst, Adams County i sørvest og mot Weld County i vest.
Morgan Countys totale areal er 3 351,11 km² hvorav 22,04 km² er vann. I 2000 hadde fylket 27 171 innbyggere og administrasjonssenteret ligger i byen Fort Morgan som også er fylkets største by. 


== Historie ==
Fylket ble grunnlagt i 1889 av land som ble skilt ut fra Weld County og det har fått sitt navn etter oberst Christopher A. Morgan.


== Referanser ==


== Eksterne lenker ==
(en) Offisielt nettsted 
(en) Morgan County, Colorado – kategori av bilder, video eller lyd på Commons 
Colorado Historical Society
Washington County (Colorado)

Washington County er et fylke i den amerikanske delstaten Colorado. Det ligger i den nordøstlige delen av staten og det grenser mot Logan County i nordøst, Kit Carson County i sørøst, Lincoln County i sørvest, Adams County, Arapahoe County og Morgan County i vest og mot Yuma County i øst.
Washington Countys totale areal er 6 537 km² hvorav 8 km² er vann. I 2000 hadde fylket 4 926 innbyggere og administrasjonssenteret ligger i byen Akron som også er fylkets største by. 
Fylket ble grunnlagt i 1887 av land som ble skilt ut fra Weld County og det har fått sitt navn etter USAs første president, George Washington.


== Referanser ==


== Eksterne lenker ==
(en) Offisielt nettsted 
(en) Washington County, Colorado – kategori av bilder, video eller lyd på Commons 
Colorado Historical Society
Otero County (Colorado)

Otero County er et fylke i den amerikanske delstaten Colorado. Fylkets administrasjonssenter ligger i byen La Junta som også er den største byen i Otero County. Ved folketellingen i 2010 hadde fylket 18 831 innbyggere.  
Fylket ble grunnlagt i 1889 av land som ble skilt ut fra Bent County og det har fått sitt navn etter Miguel Otero, grunnlegger av byen La Junta.
Det ligger i den sørøstlige delen av staten og grenser mot Crowley County i nord, Kiowa County i nordøst, Bent County i øst, Las Animas County i sør og mot Pueblo County i vest.
Fylkets totale areal er 3 288,61 km² hvorav 17,82 km² er vann. 


== Referanser ==


== Eksterne lenker ==
(en) Offisielt nettsted 
(en) Otero County, Colorado – kategori av bilder, video eller lyd på Commons 
Colorado Historical Society
Sukhoj Su-30

Sukhoj Su-30 (NATO-kallenavn Flanker-C) er et multirolle jagerfly utviklet av Sovjetunionen og er i bruk i dagens Russland. Su-30 er som flere andre russiske fly basert på Sukhoj Su-27, og er dermed en del av Sukhoj Su-27-familien. Su-27-teknologien gir flyet svært gode luftkamp-egenskaper, mens modellen i seg selv er spesialisert for å ta ut mål på bakken. Flyet kan sånn sett sammenlignes med USAs F/A-18E/F Super Hornet og F-15E Strike Eagle.


== Varianter ==
Flyet er en modernisert versjon av Su-27B og har flere varianter. Både Su-30K- og Su-30MK-seriene har hatt kommersiell suksess. Den mest avanserte Su-30-varianten som er i tjeneste er Su-30MKI– Su-30MK-varianten til India. Denne og videreutviklingene av den er svært spesialisert. Su-30MK-serien har lang rekkevidde og multirolleevne, og den er ansett å være det mest avanserte russisk-designede flyet som er i tjeneste i dag.


== Spesifikasjoner (Su-30SM) ==


== Referanser ==


== Litteratur ==
Yefim Gordon & Dmitriy Komissarov; Famous Russian Aircraft: Sukhoi Su-27 & 30/33/34/35 Crecy Publishing Ltd. 2018 ISBN 978-1-91080-918-1


== Eksterne lenker ==
Su-30SM Multirole Fighter Aircraft
McPherson County

McPherson County er navnet på tre fylker i USA:

McPherson County (Kansas)
McPherson County (Nebraska)
McPherson County (Sør-Dakota)
Pawnee County

Pawnee County er navnet på tre fylker i USA:

Pawnee County (Kansas)
Pawnee County (Nebraska)
Pawnee County (Oklahoma)
Hoji

Hoji er, ifølge japansk mytologi, en ond ånd og en transformasjon av ånden Tamamo no Mae, en ond rev som forvandlet seg selv til en vakker kvinne for å fortrylle keiser Konoe. Da Tamamo-no-Mae mislyktes i sitt forsøk på å drepe keiseren og overta tronen, forvandlet hun seg tilbake til sin opprinnelige reveform, og ble deretter forfulgt og drept av den kjente krigeren Miura-nosuke. Etter at reven døde, ble liket omgjort til Sessho-seki («Drapsstein»).
Hoji er sagt å ha hjemsøkt denne steinen i den japanske provinsen Nasu), frem til den buddhistiske presten Genno stoppet for å hvile ved steinen, og ble truet av Hoji. Genno utførte spesielle åndelige ritualer, og ba ånden tenke over sin åndelige frelse. Hoji ga seg til slutt, og sverget på at hun aldri skulle hjemsøke steinen igjen.
Hysj! Hysj!

Hysj! Hysj! var en av Norges ledende musikkbutikk-kjeder på 1990-tallet før den ble slått konkurs 11. juni 2002.Hysj! Hysj! hadde i 2000 en omsetning på drøyt 349 millioner kroner, men resultatet før skatt var likevel ikke bedre enn 2,3 millioner i minus. I tillegg til sine 41 butikker fra Mosjøen til Kristiansand, hadde kjeden også to utsalgssteder i Stockholm, og drev dessuten både postordre og nettsalg i samarbeid med det innfusjonerte selskapet Compact Huset. Nedleggelsen kom som følge av likviditetsproblemer så kraftige at kjeden ble nektet å kjøpe inn titler fra distribusjonskanalen ENS, som består av Universal Music, EMI og Sony.
Tretten av de 41 utsalgene var franchise-foretak, og mange av disse gikk etter konkursen inn i kjeden Musikkverket.


== Se også ==
Innova Musikk


== Referanser ==
Resonator

En resonator betegner et 3-elements system med en mere eller mindre utpreget resonansfrekvens. En annen betegnelse for resonatoren er en harmonisk oscillator.

Eksempler på to fremtredende fysiske resonatorer er

masse, fjær og friksjon fra mekanikken
spole, kondensator og motstand fra elektronikkenEn resonators frekvens bestemmes av de to førstnevnte komponentene som er tapsløse og altså ikke avgir energi som varme. Friksjonen eller motstanden bestemmer tapet, energiforbruket, samt viktige karakteristiske trekk ved resonatorens oppførsel. For matematiske sammenhenger, se Andreordens dynamisk system.
Motstanden (friksjonen) bestemmer om systemet er underkritisk, kritisk eller overkritisk dempet. Gitt at systemet tvinges ut av hviletilstanden og så slippes, eller opplever en permanent tilstandsforskyvning:

Et underkritisk system har små tap og en svært markert resonansfrekvens. Systemet vil svinge ved resonansfrekvensen som en dempet sinuskurve. Dempet vil her si at amplituden avtar eksponensielt med tiden. Hvis tapet er svært lite tar dempningen lang tid og omvendt.Øker tapene vil en etter hvert komme til et kritisk dempet system ved en bestemt tapsverdi. Ved dette punktet er det akkurat ingen oversvingninger; systemet kommer hurtig til ro fra den siden det ble tvunget ut av balanse. En slik oppførsel er ønsket for eksempel for biler: bilmassen, støtdemperne (friksjonen, tapet) og fjærene i en bil er avstemt slik at bilen akkurat ikke skal kunne gynge.Et overkritisk system kommer langsommere til ro enn et kritisk system, men har ingen oversvingninger.Den kritiske dempningen er derfor den hurtigste for å oppnå stillstand etter et sjokk.
Resonatoren er en fundamental funksjonsenhet i fysikken og kan beskrives nøyaktig med relativt enkle formler. 
Eksemplet viser innsvingningsforløpet for fire forskjellige dempninger av en elektrisk serieresonanskrets. Kretsen drives av en ideell spenningskilde som gir en transient fra 0 til 1 V ved t=0. Spenningen over terminalene til høyre blir observert i diagrammet. Kondensatoren har verdien 1 uF, spolen 1 H. Resonansfrekvensen blir derved 159.2 Hz. Kritisk dempning forlanger en motstandsverdi på 2 kOhm, her kalt 1x. Motstanden har verdiene 4x, 1/4 x og 1/40 x av denne verdien for de tre andre innsvingningsforløpene. For denne koplingen oppnås kritisk dempning ved 
  
    
      
         
        R
        =
        
          
            (
          
        
        4
        ∗
        L
        
          /
        
        C
        )
      
    
    {\displaystyle \ R={\sqrt {(}}4*L/C)}
  
(Beregninger og grafisk fremstilling: LTSpice kretssimulator)
Erlend Jentoft

Erlend Jentoft (født 16. mars 1976 i Trondheim) er en norsk saksofonist og komponist.
Han  utdannet seg ved jazzlinja ved Norges teknisk-naturvitenskapelige universitet fra 1995 til 1999 og har siden etablert sitt eget E. J. Band og spilt i Division Hybrid. Siden 2001 har han også medvirket i orkesteret Fiber med Don Tomaso på elektronikk, Jon Krogstad som bassist, Håvard Stubø på gitar og Magnus Forsberg på trommer (flere EP). Til sist nevnes trioen Concrete med Truls Rønning på trommer og Ola Høyer på bass. 
Jentoft har komponert og arrangert flere stykker for kammerensembler, mest spilt er stykkene for saksofonkvartett, -kvintett og storband. Jentoft har også komponert filmmusikk for filmen Remote og musikk til flere teaterstykker. Jentoft har spilt en rekke konserter både i og utenfor Norge.


== Kilder ==
Biografi hos rockipedia.no
Trude Brænne Larssen

Trude Brænne Larssen (født 1. januar 1967 i Tønsberg i Vestfold) er en norsk forfatter og journalist.
Hun begynte som tegneserieforfatter, og debuterte som romanforfatter i 1996 med underholdningsserien Ulveøyne. Hun har utgitt seriene 'Holmegaard (12 bind), Ulveøyne (25 bind) og Rimfrost (14 bind). Hun bidro til serien Emilies Tid, som var et samarbeid mellom henne, May Grethe Lerum og Anne B. Ragde, og som ble utgitt under fellespseudonymet Helene Holst-Hammerfeldt. Hennes siste serie var Legdebarna (15 bind), der siste bok i serien utkom høsten 2011. I Legdebarna er handlingen lagt til Nord-Norge. De fleste av bøkene hennes er utgitt på Cappelen Damm forlag.
Hun har utgitt over 70 bøker i løpet av to tiår.
Trude Brænne Larssen er bosatt i Horten. Siden 2009 har hun jobbet som journalist i lokalavisen Gjengangeren - først som tilkallingsvikar til 2010, deretter som vikar på heltid, og fra 2012 som fast ansatt journalist.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Trude Brænne Larsen hos Cappelen Damm

(no) Publikasjoner av Trude Brænne Larssen i BIBSYS
Hugin og Munin

Hugin og Munin er i norrøn mytologi navnet på de to ravnene til guden Odin. De to gammelnordiske ordene betyr «Tanken» og «Minnet».
Hver morgen når dagen gryr, flyr Hugin og Munin ut i verden. De flyr både over Åsgard og Midgard. De legger merke til det som skjer og de hører hva som blir sagt. På slutten av dagen kommer de tilbake og setter seg på skuldrene til Odin. De hvisker inn i øret til Odin hva de har sett og hørt både fra menneskenes og gudenes verden. Dette er en av grunnene til at Odin er den klokeste og mest kunnskapsrike av gudene.

		
		


== Litteratur ==
Faulkes, Anthony (Trans.) (1995). Edda. Everyman. ISBN 0-460-87616-3
Hollander, Lee Milton. (Trans.) (2007). Heimskringla: Historie om ravnene. University of Texas Press. ISBN 978-0-292-73061-8


== Eksterne lenker ==
(en) Huginn and Muninn – kategori av bilder, video eller lyd på Commons
Søndre Katland fyr

Søndre Katland fyr ligger omtrent 5 km (2.7 nautiske mil) ut fra Farsund. Det er et ledfyr i innseilingen til Farsund og uthavnen Loshavn. Søndre Katland er meget utsatt for vær og vind og har dårlig havn.
Fyret ble bygd i betong samtidig med Grønningen fyr utenfor Kristiansand. Begge disse fyrene ble satt i drift 1. september 1878.
Under stormer har sjøen slått inn vinduene i 2. etasje og gitt store vannskader. Hele fyrbygningen kunne bli overskyllet og selv pipa kunne bli fylt med vann. Havna på innsiden av skjæret hadde opprinnelig et naust av tre. Etter at hard sjø ødela bygningen, ble den erstattet av en bunkerliknende betongkonstruksjon som kunne beskytte båtene.
Da fyret var bemannet og matauk var viktig hadde man kjøkkenhage i jordkasser som ble tatt i hus hver høst.
Fyret ble avbemannet i 1948.


== Eksterne lenker ==
Historien om Søndre Katland fyr
Mean Season

Mean Season var et straight edge hardcore-band fra Orange County, California, USA, som ble startet i 1992. Bandet hentet musikalske impulser fra hardcore, punk og heavy metal, mens tekstene hadde et svært personlig preg.
7" EP-en Bleed to Me, som kom på New Age Records i 1992, ga bandet et navn innen den amerikanske hardcore-bevegelsen, et navn som ble større da de året etterpå turnerte i USA sammen med Unbroken.  I 1994 dro de på Europa-turné sammen med No For An Answer og spilte blant annet på Blitz i Oslo og UFFA i Trondheim. Kort tid etter turneen kom bandets første og eneste fullengder Grace, som var mye mørkere og dystrere enn forgjengeren. De dro også på en ny Europa-turné, dog uten å besøke Norge. 
I 1995 ble vokalist Aaron Kellys første barn født, noe som ga bandet mindre tid sammen.  Til slutt førte dette til at de valgte å legge inn årene i stedet for å hente inn en ny vokalist. I forbindelse med at Indecision Records i 2005 ga ut en samle-CD The Memory and I Still Suffer in Love spilte bandet imidlertid en serie konserter i USA.
Medlemmer av bandet har også spilt i band som Outspoken, Whirlpool, Against the Wall, Within a Lie, Parades End og The Supression Swing. Flere av medlemmene er i dag å finne i The Twilight Transmission.


== Diskografi ==
Egne utgivelserBleed to Me (7", 1992)
Grace (CD/LP), 1994)
The Memory and I Still Suffer in Love (samle-CD, 2005)SamleplaterIt's for Life (LP/CD, 1992) («Stationary»)
The Cold War (7", 1993) («Bleed to Me» live)
Bringing It Back (7", 1995) («Exit»)
Guilty by Association (LP/CD 1995) («Guess What»)


== Medlemmer ==
Aaron Kelly – vokalist
Brian Manry – gitar
Travis Guichard – gitar
Jae Hansel – bass (1992–93)
Mike Vo – trommer (1992–93)
Colin Buis – bass (1993–96)
Travis Hunt – trommer (1993–96)
Halvergate

Halvergate er en landsby og verdslig sogn i distriktet Broadland i grevskapet Norfolk i England. Den ligger midt mellom elvene Bure og Yare, i nasjonalparken The Broads. I henhold til folketellingen i 2011 har sognet og landsbyen en befolkning på 607 innbyggere.Turstien Weaver's Way går gjennom landsbyen, og er en av de få adkomstveiene til området Berney Arms. Øst for landsbyen finner man myrområdet Halvergate Marshes, et myrområde med bortledet spillvann som var stedet for det første miljøfølsomme område i Storbritannia (ESA) som ble definert i 1987.Fotballaget Halvergate United FC spiller i Anglian Combination, mellom nivå 11 og 17 i det engelske ligasystemet. Den dekker East Anglia og særskilt Norfolk og nordlige Suffolk.


== Referanser ==


== Eksterne lenker ==
(en) Halvergate – kategori av bilder, video eller lyd på Commons